b"\n_START_ARTICLE_\nMaria Canals Barrera\n_START_SECTION_\nZgodnje in zasebno \xc5\xbeivljenje\n_START_PARAGRAPH_\nMaria Canals Barrera se je kot Mar\xc3\xada Pilar Canals rodila 28. septembra 1966 na Miamiju, Florida, Zdru\xc5\xbeene dr\xc5\xbeave Amerike. Ima \xc5\xa1panske in kubanske korenine in govori tudi \xc5\xa1panski jezik. \xc5\xa0olala se je na Univerzi v Miamiju. Ima dve h\xc4\x8derki, Bridget in Maddie, s svojim mo\xc5\xbeem, igralcem Davidom Barrero. Ve\xc4\x8dina njene dru\xc5\xbeine \xc5\xbeivi ali v Puertu Ricu ali v Miamiju, FL. Ima sestro, imenovano Dora Canals in brata po imenu Ricardo Canals. Med snemanjem filma Camp Rock 2 je \xc5\xbeivela v Torontu, Kanada, sicer pa prebiva v Ju\xc5\xbeni Kaliforniji. Njen ne\xc4\x8dak, Ricky Canals, se je \xc5\xa1olal na \xc5\xa1oli Dade Christian School v Miami Lakesu, Florida, danes pa hodi na \xc5\xa1olo Barbara Goleman Senior High.\n_START_SECTION_\nKariera\n_START_PARAGRAPH_\nMaria Canals Barrera je po kon\xc4\x8danem \xc5\xa1olanju na \xc5\xa1oli Univerzi v Miamiju, po kon\xc4\x8danem \xc5\xa1olanju pa je pri\xc4\x8dela s svojo igralsko kariero in sicer, ko je leta 1990 igrala v televizijski seriji 21 Jump Street. Pred tem je imela nekaj izku\xc5\xa1enj z delom v teatru v Miamiju in Los Angelesu. Za tem je imela leta 1993 vlogo v televizijski seriji Key West in v filmu Policaj in pol. V WB-jevi televizijski seriji Popular je igrala prostitutko po imenu Candybox. Ob koncu devetdesetih je igrala tudi v filmih in televizijskih serijah, kot so Show Tonyja Danze, Mi Familia in Veronikine sku\xc5\xa1njave._NEWLINE_V novem tiso\xc4\x8dletju sta bila njena prva filma film Ameri\xc5\xa1ka ljubljenca in film The Proud Family, kjer pa ni imela pomembnej\xc5\xa1ih vlog. Pridobila je veliko pozornost s strani obo\xc5\xbeevalcev stripov, ko je upodobila Hawkgirl/Shayera Hol v televizijskih serijah Brucea Timma Justice League in Justice League Unlimited. Imela je tudi stransko vlogo v televizijski seriji Static Shock, kjer je igrala reporterko novic, Shelly Sandoval in v seriji Danny Phantom, kjer je imela glasovno vlogo Danny Fenton/Phantomonove ljubezni s srednje \xc5\xa1ole, Pauline. Imela je tudi glasovno vlogo Mercedes\xc2\xa0\xc2\xbbMeche\xc2\xab\xc2\xa0Colomar v videoigri iz leta 1998, Grim Fandango. Maria Canals Barrera je igrala tudi naklju\xc4\x8den lik v dveh epizodah televizijske serije The Boondocks (\xc2\xbbGrandad's Fight\xc2\xab\xc2\xa0in\xc2\xa0\xc2\xbbHome Alone\xc2\xab). V seriji George Lopez Show je leta 2006 igrala svakinjo Georga Lopeza. Takrat je posnela tudi film The Loop. V filmu Penny na po\xc4\x8ditnicah je leta 2005 posodila glas Sunset Boulevardez. Leta 2007 je za\xc4\x8dela igrati lik Therese Russo v Disneyjevi televizijski seriji Todda J. Greenwalda, z Emmyjem nagrajeni seriji \xc4\x8carovniki s trga Waverly poleg Selene Gomez, Jakea T. Austina, Davida Henrieja, Davida DeLuisea in Jennifer Stone. Po seriji so posneli tudi istoimenski film, ki je iz\xc5\xa1el 28. avgusta 2009. Film so snemali v Puertu Ricu, New Yorkju in Los Angelesu._NEWLINE_Leta 2008 je Maria Canals Barrera dobila \xc5\xa1e en Disney Channelov projekt, televizijski film Camp Rock ob Demi Lovato in Joeju Jonasu (najbolj je prepoznaven po skupini Jonas Brothers), katerega nadaljevanje, Camp Rock 2: The Final Jam, bo iz\xc5\xa1lo poleti leta 2010. Leta 2010 je imela tudi glasovno vlogo v tretji sezoni Disneyjeve serije Phineas in Ferb."